పోలాండ్
పోలాండ్‌కు పశ్చిమ దిశలో జర్మనీ, దక్షిణ దిశలో చెక్ రిపబ్లిక్ మరియు స్లొవేకియా, తూర్పున ఉక్రెయిన్, బెలారస్, లిథువేనియాలు, ఉత్తరాన బాల్టిక్ సముద్రం ఉన్నాయి. 312,679 చదరపు కిలోమీటర్ల విస్తీర్ణమున్న పోలాండ్ ఐరోపాలో 9వ అతిపెద్ద దేశం మరియు ప్రపంచంలోనే 69వ అతిపెద్ద దేశం. జనాభా లెక్కల రీత్యా చూసినట్లయితే, 3.8 కోట్ల జనాభాతో పోలాండ్ ప్రపంచంలో 33వ అతిపెద్ద దేశంగా ఉంది.దేశంలో టెంపరేట్ వాతావరణం కలిగి ఉంది. 
966వ సంవత్సరంలో మొదటి మీజ్కో మహారాజు క్రైస్తవ మతాన్ని స్వీకరించడంతో పోలాండ్ రాజ్యావతరణకు అంకురార్పణ జరిగింది - ఆనాటి పోలాండ్ సరిహద్దులు దాదాపు ఈనాటి పోలాండ్ సరిహద్దులకు సమానంగా ఉన్నాయి. 1025వ సంవత్సరంలో రాజ్యంగా మారిన పోలాండ్, 1569లో " యూనియన్ ఆఫ్ లూబ్లిన్ "లో సంతకం చేసి లిథువేనియాతో కలిసి పాలిష్-లిథువేనియన్ కామన్వెల్త్ నెలకొల్పింది. ఒక మిలియన్ చదరపు కి.ఈ వైశాల్యంతో 16 వ మరియు 17 వ శతాబ్ధాలలో అత్యంత జనసాంధ్రత కలిగిన దేశాలతో స్వతంత్ర విధానాలు కలిన యూనియన్ ఇది.  ఇది ఐరోపా మొదటి వ్రాతపూర్వక రాజ్యాంగం " కాంస్టిట్యూషన్ ఆఫ్ 1791 మే 3 "ను స్వీకరించింది.
పోలాండ్
పోలాండ్లో తయారు చేయబడిన ఉత్పత్తులు మరియు వస్తువులు: ఎలక్ట్రానిక్స్, బస్సులు మరియు ట్రాములు (సోలారిస్, సోల్బస్), హెలికాప్టర్లు మరియు విమానాలు (పి.జెడ్.ఎల్, స్విడ్నిక్, పి.జెడ్.ఎల్ మీలెక్), రైళ్లు (పెసా ఎస్.ఎ), నౌకలు (జ్డంస్క్ షిప్యార్డ్, స్జెక్జెసిన్ 
షిప్యార్డ్, జ్డినియా పోలిష్ నేవీ షిప్యార్డ్) మందులు (పొల్ఫార్మా, పిల్ఫా), ఆహారం (టింబార్క్, హార్టెక్స్, ఇ. వెడెల్), బట్టలు (ఎల్.ఐ.పి.), గాజు, కుండల (బొలెస్లవిస్), రసాయన ఉత్పత్తులు మరియు ఇతరులు.
పోలాండ్ ప్రపంచంలోని అతిపెద్ద రాగి, వెండి, బొగ్గు, అలాగే బంగాళాదుంపలు, వరి మొక్క, రాప్సీడ్, క్యాబేజీ, ఆపిల్ల, స్ట్రాబెర్రీలు మరియు రిబ్స్ తయారీదారులలో ఒకటిగ ఉంది.